
   REPUBLIKA HRVATSKA
   BRODSKO-POSAVSKA ŽUPANIJA 
   UPRAVNI ODJEL ZA GRADITELJSTVO,
   INFRASTRUKTURU  I  ZAŠTITU  OKOLIŠA
   Odsjek za infrastrukturu, zaštitu okoliša i obnovu

KLASA: UP/I 351-02/26-01/03
URBROJ: 2178-03-02/4-26-2
Slavonski Brod, 9. srpanj  2026. godine


Brodsko-posavska županija, Upravni odjel za graditeljstvo, infrastrukturu i zaštitu okoliša na temelju odredbi  članka 160. stavka 1.  i članka 162. Zakona o zaštiti okoliša („Narodne novine“, br. 80/13, 153/13, 78/15, 12/18 i 118/18), te članka 7. stavka 2. točke 1. Uredbe o informiranju i sudjelovanju javnosti i zainteresirane javnosti u pitanjima zaštite okoliša („Narodne novine“, br. 64/08), objavljuje

I  N  F  O  R  M  A  C  I  J  U

o zahtjevu za ocjenu o potrebi procjene utjecaja na okoliš za zahvat  
rekonstrukcije ribnjaka Vrbovljani, na području Općine Okučani i Općine Stara Gradiška,
Brodsko-posavska županija


Tijelo nadležno za provedbu postupka:
Brodsko-posavska županija, Upravni odjel za graditeljstvo, infrastrukturu i zaštitu okoliša,
Petra Krešimira IV. br. 1,  Slavonski Brod.

Pravni temelj za vođenje postupka ocjene o potrebi procjene utjecaja na okoliš su odredbe članka 78. stavka 1. Zakona o zaštiti okoliša  („Narodne novine“, br. 80/13, 153/13, 78/15 i12/18 i 118/18) i odredbe članaka 24., 25., 26. i 27. Uredbe o procjeni utjecaja zahvata na okoliš  („Narodne novine“, br. 61/14, 3/17 i 48/26). Naime, za zahvate navedene u točki  1.10. „Ribnjaci: -za salmonide godišnje proizvodnje veće od 5 t; - za ciprinide površine ribnjaka 50 ha i veće“, Priloga III. Uredbe o procjeni utjecaja zahvata na okoliš, postupak ocjene o potrebi procjene utjecaja zahvata na okoliš provodi nadležno upravno tijelo u županiji. Nadležno upravno tijelo u Brodsko-posavskoj županiji,  koje obavlja poslove u području zaštite okoliša i prirode, je  Upravni odjel za graditeljstvo, infrastrukturu  i zaštitu okoliša. 
Osim navedenog,  člankom 27. stavak 1. Zakona o zaštiti prirode („Narodne novine“, br. 80/13, 15/18, 14/19, 127/19 i 155/23), utvrđeno je da se za zahvate za koje je određena provedba ocjene o potrebi procjene utjecaja na okoliš,  provodi prethodna ocjena prihvatljivosti za područje ekološke mreže u okviru postupka ocjene o potrebi procjene. U postupku će biti zatraženo mišljenje Ministarstva zaštite okoliša i zelene tranzicije Zavoda za zaštitu okoliša i prirode.
Postupak ocjene se provodi za zahvat rekonstrukcije postojećeg ribnjaka Vrbovljani u naseljima Vrbovljani i Čovac.

Nositelj zahvata:
Poljoprivredno poduzeće Orahovica d.o.o.
Pustara 1, Zdenci, 33515 Orahovica

Lokacija zahvata: 
Općina Okučani:
· k.o. Vrbovljani - kčbr. 366/3, 366/4, 366/5, 366/6, 614/1, 616/1, 616/2, 617/1, 619/1, 619/2, 623, 627/7, 709, 710, 711, 719/1, 719/4, 719/5, 722/1, 722/2, 724/1, 725, 736/1, 737, 747/1B, 967/6.
· k.o. Čovac – kčbr. 310/2, 310/4, 310/11, 318, 318/3, 320/1, 320/3, 324/1, 324/2, 327/4, 338/1, 338/9, 338/10, 933/4, 978/4, 978/5, 1013/1, 1013/2, 1013/3, 1019/3, 1019/5, 1019/6, 1026, 1031/2, 1032, 1033, 1038, 1140, 1141, 1041/1, 1041/2, 1046/2, 1046/4, 1047/2, 1047/4, 1047/5, 1047/7, 1149, 1054/1, 1054/3, 1076/4, 1079/6, 1079/7, 1079/8, 1079/9, 1079/10, 1079/11, 1079/12, 1080/1, 1080/2, 1081/3, 1093/2, 1093/5, 1130, 1131, 1132, 1133, 1134, 1135, 1136, 1137, 1139, 1142, 1143, 1144, 1145, 1146, 1147, 1150, 1151, 1152, 1153, 1154.

Općina Stara Gradiška:
· k.o. Gređani – kčbr. 1210/4, 1210/14, 1210/15, 1211, 1213/1, 1213/2.

na području Brodsko-posavske županije.

Sažeti opis zahvata
Predmetnim zahvatom se planira rekonstrukcija postojećeg ribnjaka Vrbovljani, u naseljima Vrbovljani i Čovac, ukupne površine obuhvata zahvata oko 688,21 ha. Ribnjak je trenutno djelomično suh i/ili močvaran i neuređen, te je zbog prirodne sukcesije došlo do njegovog zapunjavanja sedimentom, razvoja močvarne, a mjestimično već i šumske vegetacije (sukcesija šume). Sastoji od 37 tabli, nasipa, dovodnog i odvodnog kanala. Zahvat vode za ribnjake se trenutno provodi iz vodotoka Sloboština na istom mjestu i pod istim uvjetima kao i u vrijeme uspostave ribnjaka početkom sedamdesetih godina prošlog stoljeća. Planirani zahvat sastoji se prvenstveno od izmuljivanja tabli te reprofilacije postojećih nasipa (uređenje pokosa nasipa (unutarnjih pokosa prema vodenim površinama i vanjskih pokosa koji nisu u dodiru sa vodenim površinama) i popravak eventualno nastalih neravnina na postojećim obodnim nasipima) i izgradnje novih nasipa korištenjem izmuljenog materijala iz tabli ribnjaka. Područje zahvata omeđeno je postojećim obodnim nasipima ribnjaka Vrbovljani.  Ovim zahvatom će se rekonstruirati postojeći ribnjak kroz 5 zasebnih faza u trajanju od nekoliko godina. Prve četiri faze obuhvaćaju izmuljivanje i pregrađivanje postojećih velikih tabli u table manjih površina, obnovu nasipa i kanalske mreže te uspostavu suvremenog poluintenzivnog uzgoja. Ovakvim pregrađivanjem dobit će se visoko produktivne manje proizvodne table, što će omogućiti lakše upravljanje vodom te će se poboljšati održavanje povoljnijih biološko-kemijskih uvjeta u vodi čime će se omogućiti kvalitetnija provedba agrotehničkih mjera na tablama, bolja aeracija vode i lakše čuvanje ribe, a što je u skladu s tehnološkim zahtjevima moderne proizvodnje. Peta faza obuhvaća sanaciju velikih ekstenzivnih tabli (B-1, B-2, B-3, B-4 i C-1) i njihovo prevođenje u poluintenzivnu proizvodnju konzumne ribe. Na ovim tablama se neće provoditi elektrifikacija, a ista će se provoditi samo za prve četiri faze provedbe zahvata. Redoslijed radova će se određivati prema uvjetima na terenu. Prije početka građevinskih radova potrebno je provesti ispuštanje vode iz tabli te uklanjanje prisutne vegetacije. Mulj će se uklanjati bagerima i buldožerima. Zemljani materijal dobiven ovim hidromelioracijskim zahvatom iskoristit će se unutar granica zahvata za oblikovanje i formiranje pokosa, tijela i krune zemljanih nasipa. Za izgradnju ovih građevina ne planira se korištenje novog pozajmišta zemlje, već isključivo korištenje materijala dobivenog hidromelioracijskim radovima unutar područja obuhvata radova. Ovim radovima predviđeno je profiliranje i uređivanje nagiba dna novo pregrađenih tabli, prema objektima za ispuštanje vode, radi lakšeg pražnjenja i ribolova. Nasip će se izvoditi u slojevima. Preko dijela krune nasipa urediti će se interna putna mreža za održavanje ribnjaka te hranjenje ribe, izlov i sl. Obzirom na položaj postojećih kanala melioracijske odvodnje i izgrađenih postojećih objekata, prirodni pad terena od sjevera prema jugu, tj. prema kanalu Strug,  koncipirani su poprečni i uzdužni padovi pratećih servisnih površina. U samoj zoni ribnjaka nema promjena u pogledu vanjskih gabarita postojeće građevine.  Na tablama je planirana i izvedba drvenih postolja  i automatskih hranilica za hranjenje ribe. Predmetnim radovima neće se mijenjati dosadašnji sustav opskrbe vodom, kao niti sustav ispuštanja voda te će se sve postojeće vodene građevine zadržati na svojim mjestima u postojećim dimenzijama. Na lokaciji ribnjaka provest će se i priključenje ribnjaka na distribucijsku elektroenergetsku mrežu s raspletom za hranilice i aeratore.

Detalji o zahvatu nalaze se u Elaboratu zaštite okoliša u postupku ocjene o potrebi procjene utjecaja na okoliš rekonstrukcije ribnjaka Vrbovljani, Općina Okučani i Općina Stara Gradiška, Brodsko-posavska županija, kojeg je  izradio ovlaštenik Ministarstva zaštite okoliša i zelene tranzicije, ECOMISSION d.o.o., Varaždin, Zagrebačka 183, (br. 9/518-298-26-EO, verzija 1, lipanj 2026. god.) objavljenim uz ovu Informaciju.

Sažeti opis postupka
Nositelj zahvata je uz zahtjev o provedbi postupka ocjene o potrebi procjene utjecaja na okoliš, dostavio Elaborat zaštite okoliša. Temeljem Elaborata, traže se mišljenja tijela i/ili osoba određenim posebnim propisima i/ili JLP(R)S o tome je li moguće očekivati značajan negativan utjecaj na područje njihove nadležnosti. Nakon razmotrenih mišljenja tijela i/ili osoba određenih posebnim propisima i/ili JLP(R)S i mišljenja javnosti i zainteresirane javnosti, Upravni odjel za graditeljstvo, infrastrukturu i zaštitu okoliša Brodsko-posavske županije, će donijeti rješenje kojim će biti utvrđeno je li potrebno provoditi postupak procjene utjecaja na okoliš i glavnu ocjenu prihvatljivosti za ekološku mrežu.

Nadležna tijela i pravne osobe s javnim ovlastima – sudionici u postupku:
Ministarstvo zaštite okoliša i zelene tranzicije, Uprava za klimatsku tranziciju, 
Ministarstvo zaštite okoliša i zelene tranzicije, Uprava vodnog gospodarstva i zaštite mora, 
Ministarstvo poljoprivrede, šumarstva i ribarstva, Uprava ribarstva,
Hrvatske vode, VGO za srednju i donju Savu
Ministarstvo zaštite okoliša i zelene tranzicije, Zavod za zaštitu okoliša i prirode, 
Brodsko-posavska županija, Upravni odjel za gospodarstvo i poljoprivredu,
Javna ustanova „Natura Slavonica“,
Općina Okučani,
Općina Stara Gradiška.


Način očitovanja javnosti na informaciju
Javnost  i  zainteresirana javnost može dostaviti mišljenje o podnesenom zahtjevu za ocjenu o potrebi procjene utjecaja na okoliš u pisanom obliku na sljedeću adresu: 
                      Brodsko-posavska županija, Upravni odjel za graditeljstvo, infrastrukturu i zaštitu okoliša
                      Ispostava Nova Gradiška, Trg kralja Tomislava 1, 35400 Nova Gradiška 
u roku od 30 dana od dana objave ove Informacije, pozivom na gornju klasu. 


Način informiranja javnosti i zainteresirane javnosti o ishodu postupka
Brodsko-posavska županija Upravni odjel za graditeljstvo, infrastrukturu  i zaštitu okoliša, objavit će na svojim mrežnim stranicama (www.bpz.hr), rješenje doneseno povodom predmetnog zahtjeva.



                                                                                                           VIŠA SAVJETNICA  ZA  ZAŠTITU 
                                                                                                                     PRIRODE  I  OKOLIŠA
                                                                                                                        Ljiljana Curić, dipl.ing.


2

image1.wmf
 

 


